CELEX: 22007D0044
Language: hu
Date: 2007-04-27 00:00:00
Title: Az EGT-Vegyesbizottság 44/2007 határozata ( 2007. április 27. ) az EGT-megállapodás XIII. mellékletének (Közlekedés) módosításáról

9.8.2007   
            
            
               HU
            
            
               Az Európai Unió Hivatalos Lapja
            
            
               L 209/80
            
         AZ EGT-VEGYESBIZOTTSÁG
   44/2007 határozata
   (2007. április 27.)
   az EGT-megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét az EGT-vegyesbizottság 2006. december 8-i 155/2006 határozata (1) módosította.
            
         
               (2)
            
            
               A 2005. december 2-i 152/2005 EGT-vegyesbizottsági határozat (2) egyes országokra jellemző egyedi kiigazításokkal belefoglalta a megállapodásba a harmadik országok közösségi repülőtereket használó légi járműveinek biztonságáról szóló, 2004. április 21-i 2004/36/EK európai parlamenti és tanácsi irányelvet (3).
            
         
               (3)
            
            
               A polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletet (4) a 2004. december 9-i 179/2004 EGT-vegyesbizottsági határozat (5) egyedi kiigazításokkal belefoglalta a megállapodásba.
            
         
               (4)
            
            
               A 2004/36/EK európai parlamenti és tanácsi irányelvnek a közösségi repülőtereket használó légi járművek biztonságára vonatkozó információk összegyűjtése és cseréje, valamint az információs rendszer kezelése tekintetében történő végrehajtásáról szóló, 2006. május 19-i 768/2006/EK bizottsági rendeletet (6) bele kell foglalni a megállapodásba.
            
         
               (5)
            
            
               Az 1592/2002/EK rendelet tekintetében előrelátott kiigazításokat adott esetben és eltérő rendelkezés hiányában értelemszerűen alkalmazni kell az Európai Repülésbiztonsági Ügynökségre hatalmat átruházó egyéb közösségi jogszabályokra és bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a következőképpen módosul:
   
               1.
            
            
               A 66r. pont után (2004/36/EK európai parlamenti és tanácsi irányelv) a következő pont kerül:
               
                           „66ra.
                        
                        
                           
                              32006 R 0768: a Bizottság 2006. május 19-i 768/2006/EK rendelete a 2004/36/EK európai parlamenti és tanácsi irányelvnek a közösségi repülőtereket használó légi járművek biztonságára vonatkozó információk összegyűjtése és cseréje, valamint az információs rendszer kezelése tekintetében történő végrehajtásáról (HL L 134., 2006.5.20., 16. o.).”
                        
                     
         
               2.
            
            
               A 66n. pont (1592/2002/EK európai parlamenti és tanácsi irányelv) a következő adaptálási szöveggel egészül ki:
               
                           „s)
                        
                        
                           A fenti kiigazításokat adott esetben és eltérő rendelkezés hiányában értelemszerűen alkalmazni kell az Európai Repülésbiztonsági Ügynökségre hatalmat átruházó egyéb közösségi jogszabályokra és bele kell foglalni a megállapodásba.”
                        
                     
         2. cikk
   A 768/2006/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. április 28-án lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (7).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében közzé kell tenni.
   
      Kelt Brüsszelben, 2007. április 27-én.
      
         
            az EGT-Vegyesbizottság részéről
         
         
            az elnök
         
         Alan SEATTER
      
   
   
      (1)  HL L 89., 2007.3.29., 29. o.
   
   
      (2)  HL L 143., 2004.4.30., 76. o.
   
   
      (3)  HL L 53., 2006.2.23., 53. o.
   
   
      (4)  HL L 240., 2002.9.7., 1. o.
   
   
      (5)  HL L 133., 2005.5.26., 37. o.
   
   
      (6)  HL L 134., 2006.5.20., 16. o.
   
   
      (7)  Alkotmányos követelmények fennállását nem jelezték.